CELEX: 22018D1527
Language: fi
Date: 2018-09-28 00:00:00
Title: AKT–EU-suurlähettiläskomitean päätös N:o 3/2018, annettu 28 päivänä syyskuuta 2018, vastuuvapauden myöntämisestä maatalouden ja maaseudun yhteistyön teknisen keskuksen (CTA) johtajalle keskuksen varainhoitovuosien 2007–2016 talousarvion toteuttamisen osalta [2018/1527]

12.10.2018   
               
               
                  FI
               
               
                  Euroopan unionin virallinen lehti
               
               
                  L 256/119
               
            
         AKT–EU-SUURLÄHETTILÄSKOMITEAN PÄÄTÖS N:o 3/2018,
         annettu 28 päivänä syyskuuta 2018,
         vastuuvapauden myöntämisestä maatalouden ja maaseudun yhteistyön teknisen keskuksen (CTA) johtajalle keskuksen varainhoitovuosien 2007–2016 talousarvion toteuttamisen osalta [2018/1527]
         AKT–EU-SUURLÄHETTILÄSKOMITEA, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen liitteessä III olevan 3 artiklan 4 kohdan,
         ottaa huomioon maatalouden ja maaseudun teknisen yhteistyön keskuksen (CTA) varainhoitosäännöstä 27 päivänä syyskuuta 2006 tehdyn AKT–EY-suurlähettiläskomitean päätöksen N:o 3/2006 (2),
         ottaa huomioon maatalouden ja maaseudun yhteistyön teknisen keskuksen varainhoitovuosien 2007–2016 taseet, jotka on vahvistettu kunkin kyseisen vuoden 31 päivänä joulukuuta,
         ottaa huomioon tilintarkastajien kertomukset keskuksen varainhoitovuosien 2007–2016 tileistä,
         on tutustunut keskuksen johtajan tilintarkastajien tekemien huomautusten johdosta antamiin vastauksiin,
         sekä katsoo seuraavaa:
         
                     (1)
                  
                  
                     Keskuksen varainhoitovuosien 2007–2016 tulot muodostuivat pääasiassa Euroopan kehitysrahaston rahoitusosuuksista, jotka olivat 20 148 346 euroa vuonna 2007, 17 812 007 euroa vuonna 2008, 16 334 434,15 euroa vuonna 2009, 22 132 300 euroa vuonna 2010, 17 556 601 euroa vuonna 2011, 19 776 871 euroa vuonna 2012, 22 327 270 euroa vuonna 2013, 25 656 397 euroa vuonna 2014, 15 177 000 euroa vuonna 2015 ja 16 859 000 euroa vuonna 2016.
                  
               
                     (2)
                  
                  
                     Keskuksen johtaja on varainhoitovuosina 2007–2016 toteuttanut kokonaisuudessaan talousarvioita siten, että hänelle olisi myönnettävä talousarvion toteuttamista koskeva vastuuvapaus kyseisiltä varainhoitovuosilta,
                  
               ON PÄÄTTÄNYT SEURAAVAA:
         
            Ainoa artikla
            Tilintarkastajien kertomusten sekä kyseisten varainhoitovuosien tilinpäätösten perusteella komitea myöntää maatalouden ja maaseudun yhteistyön teknisen keskuksen johtajalle vastuuvapauden keskuksen varainhoitovuosien 2007–2016 talousarvion toteuttamisen osalta.
         
         
            Tehty Brysselissä 28 päivänä syyskuuta 2018.
            
               
                  AKT–EU-suurlähettiläskomitean puolesta
               
               
                  Puheenjohtaja
               
               Ammo Aziza BAROUD
            
         
         
            (1)  EYVL L 317, 15.12.2000, s. 3.
         
            (2)  EUVL L 350, 12.12.2006, s. 1.